Žirje

Žirje er ei øy i Adriahavet ved kysten av Kroatia. Ho ligg i Šibenik-øygruppa, om lag 22 km sørvest for byen Šibenik. Det gjer ho til den øya i øygruppa som ligg lengst frå land av dei busette øyane.Žirje på adriagate.com Administrativt høyrer øya inn under kommunen Šibenik i fylket Šibenik-Knin.

Øya har eit areal på 15,06 km².Statistisk årbok 2006 for Kroatia Folketalet har gradvis minka frå 720 innbyggjarar i 1953 til 103 i 2011, men har igjen auka noko til 147 i 2021. Den einaste landsbyen på øya heiter òg Žirje.

Žirje består av to kalksteinstoppar med ein frodig dal mellom.General Encyclopedia of Yugoslavian Lexicographic Institute, volume 8 (Zagreb, 1982), article Žirje. Vegetasjonen på øya er hovudsakleg krattskog.peljar.cvs.hr

Hovudnæringane på øya er jordbruk (vindruer, oliven, plommer, fiken og surkirsebær) og fiske. Sjøen rundt Žirje er rik på fisk.

Folketal
Folketalet på øya ved dei siste folketeljingane var:

   Folketal 2001  Folketal 2011  Folketal 2021 Žirje  124  103  147

 Kjelder 
Referansar

 Bakgrunnsstoff 
 Žirje på infoadriatic.com 
 Offisiell side 

Zirje